AIDA

AIDA eli Asteroid Impact & Deflection Assessment on ESAn ja NASAn yhteinen konseptiasteella oleva avaruushanke. Hanke koostuisi kahdesta laukaisusta asteroidi Didymokselle, jolla on myös kuu.

Didymokselle laukaistaisiin eri laukaisuilla törmääjä DART ja törmäystä havainnoiva luotain AIM (Asteroid Impact Mission). DART törmäisi Didymoksen kuuhun, ja AIM muiden havaintojen ohessa keräisi tiedot törmäyksen vaikutuksista pikkuplaneettaan ja sen kuuhun. Tarkoitus on muiden muassa selvittää kappaleiden tarkemmat massat ja geologia sekä pinnan ominaisuudet. Törmäytyksellä tutkittaisiin myös NEO-torjuntaa.

Maaliskuussa 2015 suunnitelmana on laukaista AIM-osuus lokakuussa 2020 ja sitä seuraava DART heinäkuussa 2021. AIM kiertäisi kohdetta, kun taas DART törmäisisi siihen lokakuussa 2022 kohteen ollessa lähimpänä Maata. Lisäpäätöksiä hankkeesta on tarkoitus tehdä joulukuussa 2016.

Mahdollinen suomalainen interplanetaarinen satelliitti 
Alustavassa suunnitelmassa AIDAan kuuluu kaksi CubeSat-luokan satelliittia, jotka toimivat kohteessa itsenäisesti. Viidestä ehdokkaasta yksi on suomalainen spektrikamera-satelliitti.

Katso myös 
 Double Asteroid Redirection Test (DART)

Lähteet 

Avaruusluotaimet